પોતાના સ્વાર્થ ખાતર આખા દેશને ચુસનાર નફ્ફટ રાજકારણીઓને, ખાદ્ય પદાર્થોમાં ભેળસેળ કરી નીર્દોષ લોકોના સ્વાસ્થ્યની ઘોર ખોદનાર ઉત્પાદકો તથા વેપારીઓને, ભોળી જનતાને નશીલી દવાઓને રવાડે ચઢાવનારાઓને, નીઃસહાય નાનાં બાળકોનાં અંગ તોડી કાયમી અપંગ બનાવી તેમની પાસે ભીખ મંગાવી પોતાનું પાપી પેટ ભરનારાંઓને, માફીઆઓને, પોતે જેમના થકી આ દુનીયામાં આવ્યાં છે તે માતા-પીતાને હડધુત કરનારા છતાં તેમની મીલકત પર કાગ ડોળો રાખનારાં છેલ્લી કોટીનાં સંતાનોને તથા સમાજમાં રહેલી “મંથરા”ઓને તથા “કૈકેયી”ઓને નગરચોકમાં ખડાં કરી કોરડે કોરડે ફટકારી, રીબાવી રીબાવીને સ્વધામ પહોંચાડી દેવાં જોઈએ. હ્યુમન રાઈટ્સ કમીશન ઝખ મારે છે. આમેય દુનીયાના કહેવાતા સંસ્કારી દેશોમાંથી કેટલા દેશો હ્યુમન રાઈટ્સ કમીશનનું કહ્યું માને છે?